विश्लेषक रौनियारको भनाइमा पछिल्ला घटनाले नेपालको सेयर बजार पूर्ण विकासको अवस्थातर्फ उन्मुख भएको संकेत गर्छ । उनका अनुसार भविष्यमा बिमा व्यवसायको आकार बढ्नेमा लगानीकर्ता विश्वस्त छन् । 'भूकम्पले नेपालीलाई बिमा गर्नुपर्ने रहेछ भन्ने पाठ सिकाएको छ । जसले गर्दा आगामी दिनमा बिमा कम्पनीहरुको कारोबार बढ्ने र लगानीको प्रतिफल पनि सोही अनुसार प्राप्त हुने लगानीकर्ताको बुझे,' उनले भने, 'त्यसले गर्दा बिमा कम्पनीको सेयरमा बढी पैसा हाल्न उनीहरु तयार भए ।'
